Har hatt problemer med å gå - nå skal han stoppe Portugal-spissene
Stopperen har hatt store problemer med begge akillesene og måtte til slutt søke hjelp hos tyske eksperter. De siste fem ukene har han vært i Tyskland ved flere anledninger for behandling og rehabilitering. Russland-proffen kom på landslagssamling her i Braga uten kamptrening siden 20. mars. Men det er ikke den tøffeste utfordringen for 25-åringen. – Jeg har hatt betennelser i begge akillesene og det har jeg hatt over lang tid. Det har vært vondt ganske lenge. Det gikk så langt at jeg ikke kunne fortsette å ta smertestillende. Jeg følte at det hemmet meg så mye at jeg måtte gjøre noe med det. Sett denne? Groningen har tilbudt Yttergård Jenssen kontrakt Etter å ha vært til utredning var det et par sykehus som ønsket å operere. Strandberg valgte å droppe operasjon. Han vil først se om det lar seg gjøre å komme tilbake uten noe inngrep. – Det er mitt håp at alt skal være fikset i løpet av et par måneders tid, men det er umulig å si noe konkret. Med sene-skader tar det ekstremt lang tid å bli helt bra. Hadde det vært en muskulær skade ville det ha gått raskere, sier Strandberg. – Hvor ille har det egentlig vært? – Jeg har slitt med å gå normalt. Du går som en 80-åring når du skal ta dine første skritt opp av en stol og ut på kjøkkenet. Jeg klarer ikke å rette ut akillesen, sier Strandberg. Han elsker å spille fotball og da har det vært vanskelig å si «jeg trenger en pause».– Jeg har lyst til å spille så mye som mulig. Men jeg har spilt med en del skavanker og da fant vi ut for fem uker siden at nå får vi gjøre noe med det. I morgen skal han stoppe løpevillige, portugisiske spisser på Estadio do Draogan i Porto. Det blir en brå overgang for å si det mildt for en som nylig hadde problemer med å komme seg opp av sofaen. – Det har faktisk gått greit på treningene her i Portugal. Smertene nå klarer jeg å leve med. For 25-åringen var det uaktuelt å melde forfall, selv om det kun er tre privatkamper som står på programmet. Han gledet seg til gjensynet med mange av sine beste kompiser. – Det skal være noe temmelig gærent med kroppen hvis man ikke møter opp og yter sitt beste. Samtidig er det viktig at vi klarer å bygge en ekstrem sterk gruppe nå frem mot VM-kvaliken. At vi får en relasjon til hverandre hvor vi skal være stolt over å være på landslaget, at det skal bety noe. I Krasnodar var man ikke spesielt begeistret over at Stefan Strandberg dro på landslagssamling. – De ville at jeg skulle hvile, jeg ville dra for å prøve meg. Samtidig har vi gode medisinere som passer på, sier Russland-proffen. Hvordan tror du kampene i EM ender? Konkurrer med venner og vinn landskamp-billetter
Krasnodar-ledelsen ville ikke at Stefan Strandberg (25) skulle spille landskamper for Norge nå – og med god grunn. Strandberg (25) skulle spille landskamper for Norge nå – og med god grunn.